b'\n_START_ARTICLE_\nGolobi\n_START_SECTION_\nSistematika\n_START_PARAGRAPH_\nGolobi so nedvomno monofiletska skupina, saj tako po genetskih kot po morfolo\xc5\xa1kih znakih niso podobni nobeni drugi dru\xc5\xbeini pti\xc4\x8dev. Golobe najve\xc4\x8dkrat delijo v pet poddru\xc5\xbein, vendar je sode\xc4\x8d po novej\xc5\xa1ih genetskih analizah ta razdelitev verjetno napa\xc4\x8dna.\n_START_SECTION_\nUpodobitve golobov v umetnosti\n_START_PARAGRAPH_\nGolobi in golobice so pogosto upodobljeni v risbah, slikah, kipih in drugih podobah starih umetni\xc5\xa1kih del z religiozno vsebino. Vedno so povezana z alegori\xc4\x8dnim prina\xc5\xa1anjem nekega sporo\xc4\x8dila, obvestila ali dobre vesti.\n_START_SECTION_\nPo\xc5\xa1tni golobi\n_START_PARAGRAPH_\nTo so posebno vzgojeni golobi, hitri in vztrajni letalci, ki se vra\xc4\x8dajo k svojemu golobnjaku in golobarju. Pred stoletjem so jih mno\xc5\xbei\xc4\x8dno gojili in uporabljali za prenos nujnih sporo\xc4\x8dil, najve\xc4\x8d v voja\xc5\xa1kih enotah, pa tudi mnogi ljubitelji v civilnem \xc5\xbeivljenju. Golobe je z namenom prikaza mo\xc4\x8di selekcije na zunanji izgled gojil tudi Charles Darwin. V svoji knjigi O izvoru vrst je raznolikost pasem golobov uporabil za zgled koliko lahko selektivno kri\xc5\xbeanje vpliva na telesno zgradbo. Danes se s to dejavnostjo ukvarjajo le \xc5\xa1e redki ljubitelji.'